

**ΜΑΘΗΜΑ 22: ΤΑ ΠΟΤΑΜΙΑ ΚΑΙ ΟΙ ΛΙΜΝΕΣ ΣΤΗ ΖΩΗ ΤΩΝ ΕΥΡΩΠΑΙΩΝ**

**Ποιες είναι οι 9 κύριες χρήσεις των νερών των ποταμών και των λιμνών της Ευρώπης;**

* ύδρευση πόλεων.
* άρδευση γεωργικών εκτάσεων.
* παραγωγή ηλεκτρικής ενέργειας.
* τουριστικές δραστηριότητες.
* ψύξη βιομηχανικών εγκαταστάσεων.
* αναψυχή.
* βιομηχανική παραγωγή.
* αλιεία.
* μεταφορές κ.ά.

**Ποιες είναι οι προϋποθέσεις για να είναι ένα ποτάμι πλωτό;**

Για να είναι τα ποτάμια πλωτά, θα πρέπει να έχουν σημαντική παροχή νερού όλο το χρόνο, να μην παγώνουν στη διάρκεια του χειμώνα και να μην έχουν στη διαδρομή τους καταρράκτες.


Ο Βόλγας και ο Δούναβης, τα δύο μεγαλύτερα ποτάμια της Ευρώπης, είναι πλωτά σε όλο σχεδόν το μήκος τους.


**α. Γιατί ο ποταμός Βόλγας θεωρείται σημαντικός για τη Ρωσία; β. Ποια είναι τα σοβαρά μειονεκτήματα του Βόλγα;**

**α.** Ο Βόλγας είναι πλωτός σε όλο σχεδόν το μήκος του. Ο Βόλγας, ένας ποταμός γίγαντας, είναι ήρεμος και με πλούσια νερά. Όλη η διαδρομή του βρίσκεται στη Ρωσία και στις όχθες του φιλοξενεί δεκάδες Ρωσικές πόλεις. Φράγματα που έχουν κατασκευαστεί κατά μήκος της διαδρομής του επιτρέπουν την παραγωγή ηλεκτρικής ενέργειας, ενώ έχουν δημιουργηθεί και πολύ μεγάλες σε έκταση τεχνητές λίμνες (ταμιευτήρες), που χρησιμεύουν ως αποθήκες γλυκού νερού.

**β.** Ωστόσο, για αρκετούς μήνες το χρόνο παγώνει, δυσχεραίνοντας τις μεταφορές εκείνη την περίοδο.

# [39]





**α. Από ποιες χώρες περνάει ο Δούναβης;**

**β. Ποια είναι τα χαρακτηριστικά του Δούναβη;**

**α.** Ο Δούναβης (αντίθετα από το Βόλγα, που ρέει μόνο σε ένα κράτος) είναι το διεθνές ποτάμι της Ευρώπης, αφού διαρρέει εννιά χώρες και περνά από τέσσερις πρωτεύουσες.

Οι χώρες από τις οποίεςπερνάει ο Δούναβης είναι :

Γερμανία, Αυστρία, Σλοβακία, Ουγγαρία, Κροατία, Σερβία, Βουλγαρία, Ρουμανία, Ουκρανία.

**β.** Ο Δούναβης είναι πλωτός.

Ο Δούναβης είναι το διεθνές ποτάμι της Ευρώπης, αφού διαρρέει εννιά χώρες και περνά από τέσσερις πρωτεύουσες. Η χρήση των νερών του ρυθμίζεται με διεθνείς συνθήκες. Ο Δούναβης πηγάζει από τον Μέλανα Δρυμό στη Γερμανία και εκβάλλει στη Μαύρη θάλασσα. Με ένα σύστημα διωρύγων ενώνεται με το Ρήνο, καθώς και με τους ποταμούς Έλβα και Όντερ.

Έτσι, συνδέει τη Μαύρη θάλασσα με τον Ατλαντικό Ωκεανό, τη Βόρεια και τη Βαλτική θάλασσα. Εκτός από το Δούναβη, αρκετά ακόμα Ευρωπαϊκά ποτάμια, αλλά και λίμνες, μοιράζονται μεταξύ δύο ή περισσότερων κρατών, αποτελώντας πολλές φορές τμήμα των συνόρων τους.

**Από τι κινδυνεύουν τα ποτάμια της Ευρώπης;**

* Η εντατική χρήση των Ευρωπαϊκών ποταμών και λιμνών, καθώς και η μεγάλη συγκέντρωση πληθυσμού κοντά τους έχει βέβαια και επιπτώσεις.
* Τα ποτάμια της Ευρώπης υπήρξαν για μεγάλο χρονικό διάστημα ο χώρος απόρριψης οικιακών και βιομηχανικών αποβλήτων.